Diari Oficial de la Generalitat Valenciana


Sumari del DOGV 7471, del 23-02-2015 (2015/1562)

DECRET 24/2015, de 20 de febrer, del Consell, pel qual cessa un conseller del Consell d'Administració de Ferrocarrils de la Generalitat Valenciana (FGV).
---------------------------------------------------------------------------------------------------------------------------------------------------------

### Dades del document

Número de DOGV
:   7471

Data del DOGV
:   23-02-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/1562


Data del document
:   20-02-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Anàlisi jurídica

 Descriptors 

:   * Ferrocarrils de la Generalitat Valenciana

DECRET 24/2015, de 20 de febrer, del Consell, pel qual cessa un conseller del Consell d'Administració de Ferrocarrils de la Generalitat Valenciana (FGV). [2015/1562]  
Segons establix l'article 5.1 de la Llei 4/1986, de 10 de novembre, de la Generalitat, de creació de l'entitat Ferrocarrils de la Generalitat Valenciana, esta estarà regida per un consell d'administració, compost per un president, un vicepresident i els consellers.  
  
Al seu torn, l'article 5 del Decret 144/1986, de 24 de novembre, del Consell, pel qual es va aprovar l'Estatut de l'entitat Ferrocarrils de la Generalitat Valenciana, establix que esta «estarà regida per un Consell d'Administració, compost per un president, un vicepresident i un nombre de consellers no inferior a tres ni superior a huit, inclosa la representació laboral».   
Per la seua banda, l'article 36.b de l'esmentat estatut de Ferrocarrils de la Generalitat Valenciana disposa que quedarà reservat al Consell «el nomenament dels consellers del Consell d'Administració, a proposta del conseller d'Obres Públiques, Urbanisme i Transports (en l'actualitat, de la consellera d'Infraestructures, Territori i Medi Ambient), el coneixement de la seua actuació i, si és el cas, la remoció o la renovació dels seus membres».  
El Decret 9/2014, de 12 de juny, del president de la Generalitat, pel qual es determinen les conselleries en què s'organitza l'Administració de la Generalitat, en l'article 8.1 assigna a la Conselleria d'Infraestructures, Territori i Medi Ambient les competències en matèria de transports, i els articles 4.1 i 8.4 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, disposen l'adscripció de Ferrocarrils de la Generalitat Valenciana a esta conselleria, a través de la Secretaria Autonòmica d'Infraestructures, Territori i Medi Ambient.  
Amb data 23 de gener de 2015, Carlos Javier Eleno Carretero ha presentat un escrit davant de la presidència del Consell d'Administració de Ferrocarrils de la Generalitat Valenciana pel qual solicita cessar com a conseller d'eixe òrgan i demana que es realitzen les gestions oportunes per a això.   
Atenent el que s'ha solicitat en l'escrit esmentat, per mitjà del present decret s'adequa el Consell d'Administració de Ferrocarrils de la Generalitat Valenciana a la nova circumstància.  
Per tot allò que s'ha exposat, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 20 de febrer de 2015,  
  
  
DECRETE  
  
Article únic  
Acceptar el cessament, a petició pròpia, de Carlos Javier Eleno Carretero com a conseller del Consell d'Administració de Ferrocarrils de la Generalitat Valenciana, i agrair-li els servicis prestats.  
  
Gandia, 20 de febrer de 2015  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS